Diari Oficial de la Generalitat Valenciana


Sumari del DOGV 8876, del 07-08-2020 (2020/6082)

Notificació de la sentència dictada en el procediment de guarda icustòdia número 23/2020.
-----------------------------------------------------------------------------------------

### Dades del document

Número de DOGV
:   8876

Data del DOGV
:   07-08-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/6082


Organisme emissor
:   Jutjat de Primera Instància Número 5 de Vila-real

Tipus de document
:   Edicte

Notificació de la sentència dictada en el procediment de guarda icustòdia número 23/2020. [2020/6082]  
Procediment: família, guarda, custòdia o aliments de fills menors no matrimonials no consensuats [F02] 000023/2020   
El demandat, Cicea Aurelian Madalín, està en situació de rebel·lia processal i parador ignorat, i s'ha acordat, de conformitat amb el que es disposa en l'article 497.2 de la Llei 1/2000, d'enjudiciament civil, notificar-li per mitjà d'edictes que es publicaran en el Diari Oficial de la Generalitat Valenciana la resolució l'extracte de la qual s'insereix a continuació.  
  
«Sentència núm. 44/2020  
Vila-real, 30 de juny de 2020.  
Vistes per mi, Julián Ángel González Sánchez, magistrat-jutge del Jutjat de Primera Instància i Instrucció núm. 5 de Vila-real,  
Dispositiva  
Estime la demanda interposada per la procuradora dels tribunals María José Martí Piquer, en nom i representació de Marinela Alina Dogaru,contra Cicea Aurelian Madalín, en situació processal de rebel·lia, i acord les mesures següents respecte del fill menor d'edat, \*\*\*:  
  
1a. Atribució de la seua guarda i custòdia a la mare.  
2a. Atribució a la mare de l'exercici exclusiu de la pàtria potestat sobre el seu fill, compartint tots dos progenitors la titularitat d'aquest.  
  
3a. Obligació de Cicea Aurelian Madalín d'abonar, en concepte d'aliments al seu fill, la quantitat de cent huitanta (180 euros) mensuals, pagadors a compte, des de la data de presentació de la demanda, dins dels cinc primers dies de cada mes, en el compte corrent o llibreta d'estalvi que a aquest efecte designe la mare. Aquesta quantitat s'actualitzarà anualment, amb efectes de primer de gener de cada any, en proporció a les variacions que experimenten els índexs de preus al consum, segons l'Institut Nacional d'Estadística o organisme que el substituïsca.  
  
4a. Les despeses extraordinàries que origine el fill seran satisfetes per meitat entre tots dos progenitors, es requerirà el coneixement de la despesa necessària i la seua acceptació per l'altre i, en absència d'això, resoldrà el jutjat sobre el caràcter extraordinari d'aquesta.  
Tot això sense fer cap declaració sobre les costes.  
Lliureu i uniu una certificació d'aquesta resolució a les actuacions i incloeu l'original en el llibre de sentències.  
Notifiqueu aquesta sentència a les parts, feu-los saber que no és ferma i que s'hi pot interposar recurs d'apel·lació davant aquest jutjat dins del termini de 20 dies comptats des de l'endemà de la notificació i del qual coneixerà, si escau, l'Audiència Provincial de Castelló.»  
  
  
I, perquè servisca de notificació en forma deguda al demandat, Cicea Aurelian Madalín, expedisc el present edicte en la data avall indicada.  
  
Vila-real, 22 de juliol de 2020.- La secretària judicial: Marta Golvano Llanes.